

REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA:021-01/16-01/12

UR.BROJ:2197/05-16-05-2

Veliko Trgovišće,09.12.2016.g.

Na temelju članka 35. Statuta Općine Veliko Trgovišće (“Službeni glasnik KZŽ” broj: 23/09. i 8/13.) i članka 23. Odluke ouvjetima, načinu i postupku upravljanja i raspolaganja nekretninama u vlasništvu općine Veliko Trgovišće („Službeni glasnik KZŽ“ broj: 19/2016.), Općinsko vijeće općine Veliko Trgovišće na 21. sjednici održanoj dana 09. prosinca 2016.g. donijelo je

**O D L U K U**

**o uvjetima davanja u zakup poslovnog prostora**

**u V.Trgovišću, ul.S.Radića 35**

I

Pokreće se postupak davanja u zakup poslovnog prostora u prizemlju stambeno-poslovne zgrade na k.č.broj 3/60 k.o. Veliko Trgovišće, površine 460 čhv upisanoj u z.k.ul.br 2790, u naravi kuća, dvorište i skladište.

Poslovni prostor je površine 97,05 m2  te natkriveni skladišni prostor izvan zgrade površine 52,50 m2 .

II

Prostor iz točke I daje se u zakup putem javnog natječaja sukladno odredbama Odluke ouvjetima, načinu i postupku upravljanja i raspolaganja nekretninama u vlasništvu općine Veliko Trgovišće („Službeni glasnik KZŽ“ broj: 19/2016.) na vrijeme od pet godina.

III

Zadužuje se Općinski načelnik i Jedinstveni upravni odjel da provedu postupak davanja u zakup sukladno zakonu i citiranoj odluci.

PREDSJEDNIK

OPĆINSKOG VIJEĆA

Mladen Horvatin